INDIANS
భారత్‌లో కంపెనీల వృద్ధికి ఢోకాలేదు
దావోస్‌, జనవరి 17: ప్రపంచీకరణ ప్రభా వాల నేపథ్యంలో మారుతున్న ధోరణులను అనుసరించి 71శాతం మంది భారత్‌ కార్పొరేట్‌ సిఇఒలు తమతమ కంపెనీల వృద్ధికి ఢోకాలేదని అభిప్రాయపడ్డారు. వచ్చే 12నెలల్లో భారీ వృద్ధిని సాధించగలమని అంతర్జాతీయ సగటు 38శాతం ఉంటే 29శాతం సిఇఒలు వచ్చే 12నెలల్లో ప్రపంచ సగటుకంటే వృద్ధిని సాధించగలమని వ్యక్తంచేస్తున్నారు. ఆర్థికవృద్ధి వచ్చే 12నెలల్లో మరింత పెరగాల్సి ఉందన్నారు. మొత్తం 42శాతం భారత సిఇఒలు అంతర్జాతీయ ఆర్థికవ్యవస్థ మరింతగా మెరుగుపడు తుందన్న భావన వ్యక్తంచేసారు. ప్రైస్‌ వాటర్‌కూపర్స్‌ అంచనావేసిన వార్షికసర్వేలో 79 దేశాలనుంచి 1379 మంది సిఇఒలను సర్వేచేసింది. దావోస్‌లో జరుగుతున్న ప్రపంచ ఆర్థికవేదిక వార్షిక సదస్సులో వీటి వివరాలను విడుదల చేసింది. భారత్‌సిఇఒల్లో 67శాతం మంది వచ్చే 12నెలల్లో మానవ వనరుల్లో 9శాతం వృద్ధి ఉంటుందని అంచనా వేసారు. ప్రపంచసగటు 16శాతంగాఉంది. అయితే యాం త్రీ కరణ విధానాలతో ఉద్యోగులపై వేటు వేసేందుకు సిద్ధం అవుతున్నట్లు కనిపిస్తోంది. తమతమకంపెనీల ఆర్థికవృద్ధి పరంగా రానున్న 12నెలల్లో భారత్‌ సిఇఒలు అమెరికా పరంగా 55శాతం, చైనా 30శాతం, బ్రిటన్‌ 22శాతం, జర్మనీ 16శాతం ముంబై, న్యూయార్క్‌ లండన్‌ వంటి నగరాలు తమతమ సంస్థల వృద్ధికి కీలకం అవుతాయని అంచనావేసారు. వీటికితోడు ప్రభుత్వసంస్కరణల అజెండా కూడా తోడవుతుందని భారత్‌ విజయగాధ మొత్తం సంస్క రణల అమలుతోనే ఉందని ప్రైస్‌వాటర్‌కూపర్‌్‌స ఛైర్మన్‌ శ్యామల్‌ ముఖర్జీ వివరించారు. ప్రపంచీకరణ కుబేరులు, పేదలమధ్య వ్యత్యాసాలను తొలగించలేకపోయిందని, అతిస్వల్పంగా మాత్రమే అసమానతలు తగ్గించిందని అభి ప్రాయపడ్డారు. ఆర్థిక అనిశ్చితిపరంగా 82శాతం, చట్టాల విపరీత అమలు కార్యాచరణద్వారా 80శాతం, ప్రతిభా నిపుణుల లభ్యత 77శాతం వంటివి ప్రపంచవ్యాప్తంగా కంపెనీలకు కీలకసవాళ్లుగా నిలిచాయనే చెప్పాలి. అంతర్జా తీయ వృద్ధికి ఈ ఐదుఅంశాలే కీలకంగా పనిచేస్తున్నాయని అంచనా. ఆర్థిక వృద్ధిపై అనిశ్చితి 82శాతం, విపరీత చట్టాల అమలు 80శాతం, నిపుణులు లేక 77శాతం, భౌగోళిక అనిశ్చితి పరిస్థితులు 74శాతం, సాంకేతికపరంగా మార్పులు 70శాతం ప్రభావితం చేస్తున్నట్లు తేలింది. భారత్‌ సిఇఒల్లో ఎక్కువమంది అమెరికావైపు 43శాతం,చైనా వైపు 33శాతం, జర్మనీ 17శాతం, బ్రిటన్‌ 15శాతం, జపాన్‌ 8శాతం, భారత్‌ ఏడుశాతం, బ్రెజిల్‌ ఏడు, మెక్సికో ఆరు, ఫ్రాన్స్‌ ఐదుశాతం, ఆస్ట్రేలియా ఐదుశాతం వృద్ధికి ఆస్కారం ఉన్న దేశాలుగా అంచనా వేస్తున్నట్లు తేలింది.